ai4bharat/Pralekha huggingface dataset:
पंतप्रधान कार्यालय
डीपीआयआयटीचे सचिव डॉ. गुरुप्रसाद महापात्रा यांच्या निधनाबद्दल पंतप्रधानांनी शोक व्यक्त केला
पंतप्रधान नरेंद्र मोदी यांनी डीपीआयआयटीचे सचिव डॉ. गुरुप्रसाद मोहपात्रा यांच्या निधनाबद्दल तीव्र शोक व्यक्त केला आहे.
"डीपीआयआयटीचे सचिव डॉ. गुरुप्रसाद मोहपात्रा यांच्या निधनाने दु: ख झाले आहे. मी त्यांच्याबरोबर गुजरातमध्ये आणि केंद्रात मोठ्या प्रमाणात काम केले. प्रशासकीय मुद्द्यांविषयी त्यांना चांगली जाण होती आणि नाविन्यपूर्ण प्रयोग करण्याच्या वृत्तीबद्दल त्यांची खास ओळख होती. त्यांच्या कुटुंबियांप्रति आणि मित्रांप्रति शोक संवेदना व्यक्त करतो. ओम शांती.", असे पंतप्रधानांनी ट्विट मध्ये म्हंटले आहे.
पंतप्रधान कार्यालय
पंतप्रधानांनी जनतेला जन्माष्टमीनिमित्त दिल्या शुभेच्छा
पंतप्रधान नरेंद्र मोदी यांनी जन्माष्टमीनिमित्त जनतेला शुभेच्छा दिल्या आहेत.
‘जन्माष्टमीनिमित्त आपणा सर्वाना शुभेच्छा’,असे पंतप्रधानांनी ट्वीटरवर म्हटले आहे.
आपणा सर्वाना जन्माष्टमीच्या खुप-खूप शुभेच्छा.
जय श्रीकृष्ण!"
विज्ञान आणि तंत्रज्ञान मंत्रालय
किफायतशीर आणि पर्यावरणस्नेही 'सलाईन गार्गल आरटी-पीसीआर' तंत्र सूक्ष्म ,लघु ,मध्यम उद्योग मंत्रालयाला केले हस्तांतरित
जलद आणि नागरिक-स्नेही कोविड-19 चाचणीसाठी 'सलाईन गार्गल आरटी-पीसीआर' पद्धत विशेषतः ग्रामीण आणि आदिवासी भागात राबवावी: केंद्रीय मंत्री नितीन गडकरी
मोठ्या प्रमाणात उत्पादनासाठी 'सलाईन गार्गल आरटी-पीसीआर' नाविन्यपूर्ण तंत्राचा परवाना सर्व पात्र उत्पादकांना दिला जाईल: सीएसआयआर-नीरी
Mumbai, 12th September 2021
कोविड -19 विरूद्धच्या भारताच्या लढ्यात एक उल्लेखनीय पाऊल म्हणून, कोविड -19 नमुन्यांच्या निदान चाचणीसाठी वैज्ञानिक आणि औद्योगिक संशोधन परिषदेच्या  अंतर्गत असलेल्या नागपूर स्थित राष्ट्रीय पर्यावरण अभियांत्रिकी संशोधन संस्थेने  विकसित केलेले, मिठाच्या पाण्याच्या गुळण्यांद्वारे घेतलेल्या नमुन्यांची कोवीड चाचणी करणारे स्वदेशी 'सलाईन गार्गल आरटी-पीसीआर' तंत्र हस्तांतरित केले आहे. सलाईन गार्गल आरटी-पीसीआर तंत्रज्ञान सोपे, जलद, किफायतशीर, रुग्णस्नेही आणि आरामदायी आहे; हे तंत्रज्ञान चाचणीचा अहवाल झटपट उपलब्ध करून देते आणि पायाभूत सुविधांची किमान आवश्यकता असलेले हे चाचणी तंत्र ग्रामीण आणि आदिवासी भागासाठी सोयीस्कर आहे.
सीएसआयआर-नीरीने सांगितले की, संस्थेने विकसित केलेल्या नवतंत्रज्ञानाचे,समाजाच्या सेवेसाठी 'राष्ट्रार्पण' करण्यात आले आहे. केंद्रीय सूक्ष्म, लघु आणि मध्यम उद्योग मंत्रालय  कडे विना- विशेष आधारावर हे तंत्र हस्तांतरित करण्यात आले आहे. यामुळे खाजगी, सरकारी आणि विविध ग्रामीण विकास योजना आणि विभागांसह सर्व सक्षम उत्पादकांना या नवीन तंत्रज्ञानाचे व्यावसायिकरण करणे आणि परवाना मिळणे शक्य होईल.
परवानाधारकांनी व्यावसायिक उत्पादनासाठी सहजपणे वापरता येण्याजोग्या सुटसुटीत संचाच्या स्वरूपातील उत्पादनासाठी त्याअनुरूप उत्पादन सुविधा उभारणे अपेक्षित आहे. महामारीची सध्याची परिस्थिती आणि कोविड -19च्या संभाव्य तिसऱ्या लाटेच्या पार्श्वभूमीवर, सीएसआयआर-नीरीने देशभरात व्यापक प्रसाराच्या दृष्टीने संभाव्य परवानाधारकांना हस्तांतरण प्रक्रिया जलद गतीने केली.
11 सप्टेंबर 2021 रोजी केंद्रीय मंत्री श्री नितीन गडकरी यांच्या उपस्थितीत प्रमाणित कार्यान्वयन प्रक्रिया आणि 'सलाईन गार्गल आरटी-पीसीआर' तंत्राच्या माहितीचे औपचारिक हस्तांतरण करण्यात आले.
या प्रसंगी, केंद्रीय रस्ते वाहतूक आणि महामार्ग मंत्री म्हणाले की, ''सलाईन गार्गल आरटी-पीसीआर पद्धत देशभरात विशेषतः किमान संसाधने असलेल्या ,ग्रामीण आणि आदिवासी भागांसारख्या क्षेत्रात राबवण्याची आवश्यकता आहे. यामुळे जलद आणि अधिक नागरिक-स्नेही चाचणी होईल आणि महामारीविरोधातला आपला लढा बळकट होईल.सीएसआयआर-नीरीद्वारे विकसित केलेल्या 'सलाईन गार्गल आरटी-पीसीआर' तंत्रज्ञानाचे व्यावसायिकीकरण करण्यासाठी , सूक्ष्म, लघु आणि मध्यम उद्योग विभागाने सीएसआयआर-नीरीशी संपर्क साधला होता.
नीरीचे शास्त्रज्ञ डॉ.कृष्णा खैरनार आणि नागपूरच्या सीएसआयआर-नीरी येथील पर्यावरणीय विषाणूशास्त्रातील संशोधन अभ्यासकांचा समूह 'सलाइन गार्गल आरटी-पीसीआर' तंत्रज्ञानाचे प्रमुख संशोधक आहेत.
सीएसआयआर-नीरीचे वैज्ञानिक आणि पर्यावरणीय विषाणूशास्त्र विभागाचे प्रमुख , डॉ कृष्णा खैरनार; सीएसआयआर-नीरीचे संचालक डॉ. श्रीवरी चंद्रशेखर; सीएसआयआर-नीरीचे तंत्रज्ञान हस्तांतरण,अध्यक्ष डॉ.अतुल वैद्य; एमएसएमई विभागाचे संचालक श्री राजेश डागा आणि श्री कमलेश डागा हे एमएसएमई विभागाला तंत्र हस्तांतरित करताना उपस्थित होते.
हे पण वाचा :
रेल्वे मंत्रालय
रेल्वेच्या नांदेड मंडळातील बदनापूर आणि करमाड स्थानकांदरमन रेल्वेरूळांवर घडलेली दुर्घटना
नवी दिल्ली, 8 मे 2020
दि. 8 मे 2020 रोजी, पहाटे 05:22 वाजताच्या सुमारास, रेल्वेच्या नांदेड मंडळाच्या परभणी-मनमाड विभागात एक दुर्दैवी घटना घडली. बदनापूर आणि करमाड स्थानकांदरम्यान रेल्वेरूळांवर झोपलेल्या व्यक्तींच्या एका समूहाला, मनमाडकडे जाणाऱ्या एका मालगाडीने धडक दिली.
या 19 जणांच्या समूहापैकी 14 जण जागीच मरण पावले तर गंभीर जखमी झालेल्या दोघांनी थोड्या वेळाने प्राण सोडले. किरकोळ जखमी झालेल्या एकावर औरंगाबादच्या शासकीय रुग्णालयात उपचार सुरु आहेत. मालगाडीचालकाला रुळांवर काही व्यक्तींचा समूह दिसून येताच त्याने ताबडतोब पुन्हापुन्हा गाडीचा हॉर्न वाजवून त्यांना सावध करण्याचा प्रयत्न केला, तसेच गाडी थांबविण्यासाठीही शक्य ते सर्व प्रयत्न केले. मात्र तरीही सदर दुर्घटना घडली.
घटनेची माहिती मिळताच, रेल्वे सुरक्षा बलाचे वरिष्ठ अधिकारी, अन्य विभागांच्या अधिकाऱ्यांबरोबर घटनास्थळी धावले. मदतकार्यावर देखरेख करण्यासाठी नांदेड मंडळाचे 'रेल्वे मंडळ व्यवस्थापक' श्री.उपिंदर सिंग हेही घटनास्थळी व्यक्तिशः पोहोचले. डॉक्टर, परिचारिका आणि अन्य निमवैद्यकीय कर्मचाऱ्यांना घेऊन एक वैद्यकीय मदत वाहनही त्वरित तेथे पाठविण्यात आले. दक्षिण मध्य रेल्वेचे महाव्यवस्थापक श्री.गजानन मल्ल्या यांनी ताबडतोब विविध विभागांच्या प्रमुखांची तातडीची बैठक घेऊन, मदत आणि दिलासा कार्य वेगाने सुरु करण्यासंबंधी आदेश दिले.
दक्षिण मध्य रेल्वे सुरक्षा आयुक्तांच्या अध्यक्षतेखाली, सदर घटनेची उच्चस्तरीय चौकशी करण्याचे आदेश देण्यात आले आहेत. रेल्वेमंत्री पियुष गोयल यांचे सदर परिस्थितीवर बारकाईने लक्ष असून, केल्या जाणाऱ्या सर्व उपाययोजनांची माहिती त्यांना देण्यात येत आहे
U.Ujgare/J.Waishampayan/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
आरोग्य आणि कुटुंब कल्याण मंत्रालय
भारतात, सलग 4 थ्या दिवशी 24 तासांत 6 लाख नमुन्यांची चाचणी
2.27 कोटींपेक्षा अधिक नमुन्यांची चाचणी
प्रतिदशलक्ष लोकसंख्येमागे चाचण्यांची संख्या वाढली, आज 16,513 चाचण्या
नवी दिल्ली, 07 ऑगस्ट 2020
केंद्र सरकार आणि राज्य सरकारांच्या समन्वयाने, देशात सलग चौथ्या दिवशी दररोज 6 लाखांपेक्षा अधिक कोविड-19 नमुन्यांची चाचणी करण्यात येत आहे. प्रयोगशाळांचे विस्तारलेले जाळे आणि सुविधा यामुळे गेल्या 24 तासांत देशात 6,39,042 नमुना चाचणी करण्यात आल्या आहेत. देशात सध्या 2,27,88,393 चाचण्या करण्यात आल्या आहेत. प्रतिदशलक्ष लोकसंख्येमागे चाचण्यांची संख्या वाढून ती आता 16,513 एवढी झाली आहे.
दररोज केल्या जाणाऱ्या चाचण्यांच्या साप्ताहिक सरासरीमध्ये लक्षणीय सुधारणा होऊन, 14 जुलै 2020 रोजी 2.69 लाख एवढी संख्या होती, ती 6 ऑगस्ट 2020 रोजी 5.66 लाख एवढी झाली.
14 जुलै 2020 रोजी संचयी चाचण्यांची संख्या 1.2 कोटी होती ती वाढून 6 ऑगस्ट 2020 रोजी 2.2 कोटी एवढी झाली. याच काळात सकारात्मकता दर 7.5% वरुन 8.87% झाला. चाचण्यांची संख्या वाढल्यामुळे सकारात्मकता दरात वाढ झाली, पण दिल्लीतील अनुभवाने स्पष्ट केले की, त्वरीत अलगीकरण, ट्रॅकींग आणि वेळीच रुग्णालय व्यवस्थापन या उपायाने हे कमी होईल.
देशभरातील प्रयोगशाळांचा विस्तार करण्यात येत आहे. सध्या देशात 1,383 प्रयोगशाळा आहेत, यात 931 प्रयोगशाला सरकारी आणि 452 खासगी आहेत. यात:
• रिअल-टाईम आरटी पीसीआर आधारीत चाचणी प्रयोगशाळा: 701 
• ट्रूनॅट आधारीत प्रयोगशाळा: 573 
• सीबीएनएएटी आधारीत प्रयोगशाळा: 109 
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfD.Wankhede/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
श्रम आणि रोजगार मंत्रालय
शेतमजूर आणि ग्रामीण मजुरांच्या खर्चाच्या क्षमतेवर आधारित अखिल भारतीय ग्राहक किंमत निर्देशांक- मे, 2023
नवी दिल्ली, 21 जून 2023
कृषी आणि ग्रामीण मजुरांसाठी अखिल भारतीय ग्राहक दर निर्देशांक क्रमांक  मे, 2022 साठी प्रत्येकी 6 आणि 5 अंकांनी वाढून अनुक्रमे 1186  आणि 1197  झाला आहे.
चलनफुगवट्यात झालेली वाढ प्रामुख्याने अन्न गटातून नोंदवण्यात आली आहे. मुख्यत: तांदूळ, डाळी, दूध, बकरीचे मांस, मिरची कोरडी, लसूण, आले, भाजीपाला आणि फळे इत्यादींच्या किमतीत वाढ झाल्यामुळे निर्देशांकात वाढ झालेली दिसते.
ग्रामीण मजुरांच्या बाबतीत 12 राज्यांमध्ये 1 ते 17 अंकांची वाढ नोंदवली गेली आणि 7 राज्यांमध्ये 1 ते 5 अंकांची घसरण नोंदविण्यात आली असून केरळमधील आकडेवारी मात्र स्थिर आहे.1360 अंकांसह तामिळनाडू अव्वल तर हिमाचल प्रदेश 968 अंकांसह तळाशी आहे.
जून 2023 साठी शेतमजूर आणि ग्रामीण मजुरांसाठी अखिल भारतीय ग्राहक किंमत निर्देशांक
सीपीआय- एएल आणि आरएल 20 जुलै, 2023 रोजी प्रसिद्ध होईल.
All-India Consumer Price Index Number :
|
|
Group
|
|
Agricultural Labourers
|
|
Rural Labourers
|
|
|
|
April, 2023
|
|
May, 2023
|
|
April, 2023
|
|
May, 2023
|
|
General Index
|
|
1180
|
|
1186
|
|
1192
|
|
1197
|
|
Food
|
|
1104
|
|
1112
|
|
1111
|
|
1118
|
|
Pan, Supari, etc.
|
|
1999
|
|
1993
|
|
2008
|
|
2003
|
|
Fuel & Light
|
|
1298
|
|
1301
|
|
1290
|
|
1293
|
|
Clothing, Bedding &Footwear
|
|
1252
|
|
1254
|
|
1292
|
|
1294
|
|
Miscellaneous
|
|
1256
|
|
1260
|
|
1260
|
|
1265S.Bedekar/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
रसायन आणि खते मंत्रालय
लॉकडाऊन कालावधी दरम्यान खताची विक्रमी विक्री
नवी दिल्ली, 28 एप्रिल 2020
कोविड -19 च्या पार्श्वभूमीवर राष्ट्रीय स्तरावरील लॉकडाऊन दरम्यान, रसायने आणि खत मंत्रालयाच्या खत विभागाने, शेतकरी समुदायाला खतांची विक्रमी विक्री केली आहे.
1 ते 22 एप्रिल 2020 या कालावधीत शेतकऱ्यांना 10.63 लाख मेट्रिक टन खताची विक्री करण्यात आली जी मागील वर्षातील याच कालावधीत झालेल्या 8.02 लाख मेट्रिक टन विक्रीपेक्षा 32 टक्के जास्त आहे.
1 ते 22 एप्रिल 2020 या कालावधीत वितरकांनी 15.77 लाख मेट्रिक टन खताची खरेदी केली जी मागील वर्षातील याच कालावधीत झालेल्या 10.79 लाख मेट्रिक टन खरेदीपेक्षा 46 टक्के जास्त आहे.
कोविड -19 च्या पार्श्वभूमीवर राष्ट्रीय स्तरावरील लॉकडाऊन दरम्यान बऱ्याच प्रमाणावरील निर्बंध असतानाही खते, रेल्वे, राज्ये आणि बंदर विभागाच्या एकत्रित प्रयत्नांमुळे देशात खतांचे उत्पादन व पुरवठा कोणत्याही अडथळ्याशिवाय सुरु आहे.
आगामी खरीप हंगामात शेतकर्यांना खतांची उपलब्धता सुनिश्चित करण्यासाठी रसायन आणि खत मंत्रालयाने दिलेल्या वचनबद्धतेशी अनुरूप हे काम आहे.
खतांचा प्रश्न नाही. राज्य सरकारकडे खतांचा पुरेसा साठा आहे असे केंद्रीय रसायन आणि खत मंत्री डी. व्ही. सदानंद गौडा यांनी सांगितले. राज्याच्या कृषिमंत्र्यांशी संपर्क सुरु असून पेरणीच्या वेळेपूर्वी शेतकरी समुदायाला खतांची उपलब्धता सुनिश्चित करण्यास आमचे मंत्रालय वचनबद्ध आहे असे गौडा यांनी सांगितले.
खत प्रकल्पातून आणि बंदरांमधून 17 एप्रिल रोजी, 41 खतांचे रॅक्स हलविण्यात आले. लॉकडाऊन कालावधीत एका दिवसात झालेली खतांची ही सर्वाधिक वाहतूक आहे. एका रॅकने एकावेळी 3000 मे.टन भार उचलला आहे. खत कंपन्यांमध्ये उत्पादन पूर्ण क्षमतेने चालू आहे.
कृषी क्षेत्राला लॉकडाऊनची झळ बसू नये यासाठी अत्यावश्यक वस्तू कायद्यांतर्गत भारत सरकारने देशात खत प्रकल्प सुरु ठेवायला परवानगी दिली आहे.
खत प्रकल्प, रेल्वे स्थानके आणि बंदरांमध्ये खताच्या भरण्या- उतरविण्याचे काम जोरदारपणे सुरू असताना कोविड-19 चा संसर्ग रोखण्याच्या खबरदारीमध्ये कोणतीही तडजोड करण्यात आलेली नाही. सर्व मजूर आणि इतर कर्मचाऱ्यांना मास्क आणि इतर सर्व प्रतिबंधात्मक उपकरणे पुरविली जातात.M.Jaitly/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
4.09.2020 पर्यंत विक्रमी 1095.38 लाख हेक्टर क्षेत्रावर खरीप पिकाच्या पेरण्या
सरकारकडून बियाणे, कीटकनाशके, खते, यंत्रसामग्री आणि पतपुरवठा वेळेवर उपलब्ध झाल्याने लॉकडाऊन काळातही मोठ्या क्षेत्रावर पेरणी शक्य- कृषी मंत्री नरेंद्र सिंह तोमर
नवी दिल्ली, 4 सप्टेंबर 2020
चालू खरीप हंगामात विक्रमी 1095.38 लाख हेक्टर क्षेत्रावर खरीप पिकाच्या पेरण्या झाल्या आहेत. भाताची पेरणी अद्याप सुरु असून दली डाळी, भरड धान्य, बाजरी, तेलबिया यांची पेरणी जवळपास पूर्ण होत आली आहे. आतापर्यंत खरीप पिकाच्या पेरणी क्षेत्राच्या प्रगतीवर कोविड-19 चा परिणाम झालेला नाही.
सरकारकडून बियाणे, कीटकनाशके, खते, यंत्रसामग्री आणि पतपुरवठा वेळेवर उपलब्ध झाल्याने महामारीमुळे लागू झालेल्या लॉकडाऊन काळातही मोठ्या क्षेत्रावर पेरणी शक्य झाल्याचे केंद्रीय कृषी आणि शेतकरी कल्याण मंत्री नरेंद्र सिंह तोमर यांनी म्हटले आहे. सरकारच्या योजना आणि मिशन कार्यक्रमांच्या यशस्वी अंमलबजावणीसाठी कृषी मंत्रालय आणि राज्य सरकारांचे सर्वतोपरी प्रयत्न सुरु आहेत. वेळेवर कृती, तंत्रज्ञानाचा स्वीकार आणि सरकारी योजनांचा लाभ घेण्याचे श्रेय त्यांनी शेतकऱ्याना दिले. खरीप हंगामाच्या पेरणीसाठीची अंतिम आकडेवारी 2 ऑक्टोबर 2020 ला बंद होईल. खरीप पिकांच्या पेरणीच्या क्षेत्राची स्थिती याप्रमाणे-
- तांदूळ : 396.18 लाख हेक्टर क्षेत्रावर पेरणी, गेल्या वर्षीच्या याच काळात 365.92 लाख हेक्टर क्षेत्रावर पेरणी, म्हणजेच पेरणी क्षेत्रात 8.27%. वाढ.
- डाळी : 136.79 लाख हेक्टर क्षेत्रावर पेरणी, गेल्या वर्षीच्या याच काळात 130.68 लाख हेक्टर क्षेत्रावर पेरणी, म्हणजेच पेरणी क्षेत्रात 4.67%.वाढ.
- भरड धान्य : 179.36 लाख हेक्टर क्षेत्रावर पेरणी, गेल्या वर्षीच्या याच काळात 176.25 लाख हेक्टर क्षेत्रावर पेरणी, म्हणजेच पेरणी क्षेत्रात 1.77%,वाढ.
- तेलबिया : 194.75 लाख हेक्टर क्षेत्रावर पेरणी, गेल्या वर्षीच्या याच काळात 174.00 लाख हेक्टर क्षेत्रावर पेरणी, म्हणजेच पेरणी क्षेत्रात 11.93%,वाढ.
- ऊस : 52.38 लाख हेक्टर क्षेत्रावर पेरणी, गेल्या वर्षीच्या याच काळात 51.71 लाख हेक्टर क्षेत्रावर पेरणी, म्हणजेच पेरणी क्षेत्रात 1.30%वाढ.
- कापूस : 128.95 लाख हेक्टर क्षेत्रावर पेरणी, गेल्या वर्षीच्या याच काळात 124.90 लाख हेक्टर क्षेत्रावर पेरणी, म्हणजेच पेरणी क्षेत्रात 3.24%वाढ.
केंद्रीय जल आयोगाकडून मिळालेल्या माहिती नुसार 03.09.2020 रोजी देशातल्या 123 धरणात, गेल्या वर्षीच्या याच काळाच्या 104 % तर गेल्या दहा वर्षाच्या सरासरी जलसाठ्याच्या 120 % जलसाठा उपलब्ध आहे.
04.09.2020 पर्यंतच्या खरीप पिकाच्या पेरणी क्षेत्राच्या तपशिलासाठी इथे क्लिक कराB.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
जलशक्ती मंत्रालय
देशातील 123 जलाशयांमध्ये पाणीसाठ्याची सद्यस्थिती
नवी दिल्ली, 4 सप्टेंबर 2020
केंद्रीय जल आयोग देशातील 123 प्रमुख जलाशयांतील पाणीसाठ्यावर देखरेख ठेवत असते. या सर्व जलाशयांपैकी, 43 जलाशयांची 60 मेगावॉट जलविद्युत निर्मितीची क्षमता आहे. या सर्व जलाशयांची एकत्रित जलसाठवण क्षमता 171.091 अब्ज घनमीटर इतकी आहे.
सध्या असलेल्या पाणीसाठ्यानुसार, या सर्व जलाशयांमध्ये 139.158 अब्ज घनमीटर पाणी शिल्लक असून, एकूण साठवणूक क्षमतेच्या ते 81 टक्के इतके आहे. गेल्या वर्षी हा पाणीसाठा 134.425 अब्ज घनमीटर इतका होता. सध्या देशात गेल्यावर्षीच्या तुलनेत आणि गेल्या दहा वर्षातील सरासरी आकडेवारीच्या तुलनेत, यंदा उत्तम स्थिती आहे.
हिमाचल प्रदेश, पंजाब, उत्तर प्रदेश, उत्तराखंड, मध्य प्रदेश या राज्यांमधील 8 जलाशयांमध्ये एकूण 19.17 अब्ज घनमीटर साठा आहे. गेल्या वर्षीच्या तुलनेत यावर्षी कमी जलसाठा उपलब्ध आहे.
झारखंड, पश्चिम बंगाल, त्रिपुरा, ओदिशा, आणि नागालँड या पूर्वेकडील राज्यातल्या 18 जलाशयांमध्ये 19.43 अब्ज घनमीटर साठा आहे. गेल्या वर्षीच्या तुलनेत, या राज्यांतील जलसाठ्यांमधील पाण्याचे प्रमाण चांगले आहे.
पश्चिम भागात, महाराष्ट्र आणि गुजरात ही दोन राज्ये आहेत. या भागात 42जलाशये आहेत, ज्यांच्यात सध्या 30.60 अब्ज घनमीटर जलसाठा उपलब्ध असून एकूण क्षमतेच्या 87 टक्के इतका हा साठा आहे. गेल्या वर्षीच्या आणि गेल्या दहा वर्षातील सरासरी प्रमाणाच्या तुलनेत, जलसाठ्याचे प्रमाण चांगले आहे.
मध्य भारतात, उत्तरप्रदेश, उत्तराखंड, मध्य प्रदेश आणि छत्तिसगढ ही राज्ये असून त्यात 19 जलाशये आहेत. या सर्व जलाशयांमध्ये सध्या 38.12 अब्ज घनमीटर जलसाठा उपलब्ध आहे. गेल्या वर्षीच्या तुलनेत हे प्रमाण चांगले आहे .
दक्षिण भागात आंध्र प्रदेश, तेलंगणा, कर्नाटक,केरळ आणि तामिळनाडू या राज्यांमध्ये 36 जलाशये आहेत ज्यांच्यात सध्या 41.64 अब्ज घनमीटर पाणीसाठा उपलब्ध आहे.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
संरक्षण मंत्रालय
गोव्यातील मुरगाव बंदर इथे भारतीय तटरक्षक दलाच्या दोन दिवसीय राष्ट्रीय स्तरावरील प्रदूषण प्रतिसाद सरावाचे संरक्षण सचिवांनी केले उद्घाटन
गोव्यातील मुरगाव बंदर इथे भारतीय तटरक्षक दलाच्या  दोन दिवसीय राष्ट्रीय स्तरावरील प्रदूषण प्रतिसाद सराव 'NATPOLREX-VIII' च्या आठव्या भागाचे उद्घाटन संरक्षण सचिव डॉ. अजय कुमार यांनी 19 एप्रिल 2022 रोजी केले.
समुद्रात गळती झाल्यास त्यावर नियंत्रण मिळवण्याच्या सज्जता सरावाचे उद्घाटन संरक्षण सचिवांनी केले. यावेळी, भूविज्ञान मंत्रालयाचे सचिव डॉ एम रविचंद्रन, आयसीजीचे महासंचालक व्ही एस पठानिया, दक्षिण आशिया सहकारी पर्यावरण कार्यक्रमाचे महासंचालक  डॉ मोहम्मद मसुमुर रहमान आणि बंदरे, जहाज व जलमार्ग मंत्रालय, राष्ट्रीय आपत्ती प्रतिसाद दल, भारतीय हवामान विभाग, भारतीय नौदल आणि राज्य प्रदूषण नियंत्रण मंडळ, गोवा. आदी विभागांचे वरिष्ठ मान्यवर उपस्थित होते
या कार्यक्रमात 50 संस्थाचे 85 हून अधिक प्रतिनिधी सहभागी झाले आहेत. यात 22 परदेशी मित्र देश आणि आंतरराष्ट्रीय संस्थांचे 29 निरीक्षक तसेच श्रीलंका आणि बांगलादेशमधील दोन तटरक्षक जहाजांचा समावेश आहे. समुद्रात होणाऱ्या गळतीचा सामना करण्यासाठी सर्व हितधारकांची तयारी आणि प्रतिसाद क्षमता वाढवणे हा NATPOLREX-VIII चा उद्देश आहे.
एसएसीईपी सामंजस्य करारा अंतर्गत राष्ट्रीय तेल गळती आपत्ती आकस्मिक योजनेमधे  समाविष्ट असलेल्या कार्यपद्धती आणि मार्गदर्शक तत्त्वांचे राष्ट्रीय आणि प्रादेशिक स्तरावर प्रमाणीकरण करणे हे याचे उद्दिष्ट आहे. भारत याचा एक भाग आहे. एनओएसडीसीपीच्या विविध घटकांना आकस्मिक योजनांचे प्रमाणीकरण आणि सुधारणा करण्यासाठी आणि समुद्रातील कोणत्याही सागरी गळतीच्या आपत्तीला तोंड देण्यासाठी संसाधन संस्थांच्या तसेच भागधारकांच्या तयारीचे मूल्यांकन करण्यासाठी सरावादरम्यान, सूचित केले गेले.
सरावादरम्यान विविध प्रात्यक्षिके दाखवण्यात आली. यात, आयसीजीची 13 जहाजे आणि 10 विमाने, भारतीय हवाई दलाचे एक C-131 विमान, श्रीलंका आणि बांगलादेश या एसएसीईपी सदस्य देशांची दोन जहाजे आणि ओएनजीसीचे एक सागरी पुरवठा जहाज , शिपिंग कॉर्पोरेशन ऑफ इंडियाची मालमत्ता आणि मुरगाव पोर्ट ट्रस्टच्या टग्सने, प्रतिबंध आणि सागरी गळती नियंत्रण , स्वीपिंग आर्म्स, बूम्स आणि स्किमर्सची तैनाती, यांच्या सहाय्याने प्रात्यक्षिके दाखवली. सिंगल शिप ऑपरेटेड कंटेनमेंट कम रिकव्हरी सिस्टीम, अग्निशमन प्रात्यक्षिक, बचाव कार्य, आणि पृष्ठभाग आणि हवेतील तेल गळती दूर करणाऱ्या प्रणालीचेही यावेळी प्रात्यक्षिक दाखवण्यात आले.
भारतीय तटरक्षक दलाने या सरावाचे समन्वयन केले आहे. यात बंदरे, तेल कंपन्या, किनारी राज्ये/केंद्रशासित प्रदेश आणि इतर संसाधन संस्थांसह अन्य भागधारकांच्या मालमत्तांचाही समावेश आहे. टेबल-टॉप सराव, सागरी तेल आणि एचएनएस गळतीवरील प्रदूषण प्रतिसाद कार्यशाळा आणि त्यानंतर समुद्रातील सरावाचा समावेश असलेला दोन दिवसांचा हा कार्यक्रम आहे. राष्ट्रीय आणि आंतरराष्ट्रीय निरीक्षकांच्या उपस्थितीत एनओएसडीसीपीच्या अध्यक्षांनी याचा आढावा घेतला.
भारतीय तटरक्षक दलाने, NATPOLREX व्यतिरिक्त, 18-29 एप्रिल 2022 या कालावधीत चेन्नई इथे इंडियन ओशन रिम असोसिएशनच्या  सदस्य राष्ट्रांसह 18 देशांतील 45 आंतरराष्ट्रीय सहभागींसाठी सागरी तेल प्रतिसाद आणि तयारी या विषयातील क्षमता निर्माण व्यावसायिक प्रशिक्षण अभ्यासक्रम आयोजित केला आहे.
वाणिज्य आणि उदयोग मंत्रालय
2025 पर्यंत भारताची निर्यात दुपटीने वाढेल-सुरेश प्रभू
(नवी दिल्ली, 27 ऑगस्ट 2018
2025 पर्यंत भारताची निर्यात दुपटीने वाढवण्याचा केंद्रीय वाणिज्य आणि उद्योग मंत्रालयाचा प्रयत्न असून त्यादृष्टीने धोरण ठरवण्यासाठी केंद्रीय उद्योगमंत्री सुरेश प्रभू यांनी निर्यात उद्योगांशी संबंधित विविध घटकांच्या प्रतिनिधींशी बैठक घेतली.
जागतिक व्यापारातली अनिश्चितता, बँकांच्या धोरणांमुळे कर्ज मिळण्यात अडचणी, लॉजिस्टीक खर्चात झालेली वाढ, उत्पादनांचा दर्जा या सर्व मुद्यांवर या बैठकीत चर्चा झाली. भारताची निर्यात वाढल्यास रोजगार निर्मिती होईल. परदेशी चलन देशात येईल आणि आंतरराष्ट्रीय बाजार पेठेत भारताचे महत्त्वाचे स्थान निर्माण होईल. त्यामुळे निर्यात दुप्पट करण्यासाठी वेगाने प्रयत्न करण्याचा निर्णय यावेळी घेण्यात आला. यासाठी एक समिती नेमण्यात आली असून केंद्रीय उद्योग राज्यमंत्री सी.आर.चौधरी यांच्या अध्यक्षतेखालील ही समिती निर्यात प्रोत्साहन परिषद आणि वाणिज्य मंत्रालयाच्या विविध विभागांच्या कामांवर देखरेख ठेवेल.
निर्यातीला प्रोत्साहन देण्यासाठी 12 निवडक क्षेत्रांच्या निर्यातीवर भर देण्याचा वाणिज्य मंत्रालयाचा प्रस्ताव केंद्रीय मंत्रिमंडळाने स्वीकारला आहे. त्याशिवाय सेवा क्षेत्रासाठी विशेष धोरण बनवले जावे यावर प्रभू यांनी या बैठकीत भर दिला.
N.Sapre/R.Aghor/P.Kor
पंतप्रधान कार्यालय
पंतप्रधान नरेंद्र मोदी यांची बाघजन आग दुर्घटनेविषयी आसामच्या मुख्यमंत्र्यांशी चर्चा; सर्वतोपरी मदतीची ग्वाही
नवी दिल्ली, 10 जून 2020
बाघजन आग दुर्घटनेमुळे निर्माण झालेल्या परिस्थितीविषयी पंतप्रधान नरेंद्र मोदी यांनी आसामचे मुख्यमंत्री सर्वानंद सोनोवाल यांच्याशी चर्चा केली असून, या आपत्तीमध्ये केंद्राकडून सर्वतोपरी मदत देण्यात येईल, अशी ग्वाही पंतप्रधान मोदी यांनी यावेळी दिली.
यासंदर्भात पंतप्रधान कार्यालयाने केलेल्या ट्वीट संदेशात असे म्हटले आहे की, “पंतप्रधानांनी आसामचे मुख्यमंत्री सर्वानंद सोनोवाल यांच्याशी बाघजन दुर्घटनेविषयी चर्चा केली आहे. तसेच केंद्राकडून यासाठी सर्वतोपरी मदत करण्यात येईल, अशी ग्वाही देण्यात आली आहे. आगीमुळे निर्माण झालेल्या परिस्थितीवर अगदी बारकाईन लक्ष देण्यात येत आहे”.S.Thakur/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
देशाच्या कोविड-19 प्रतिबंधक लसीकरण मोहिमेमध्ये आतापर्यंत लसीच्या 95 कोटी मात्रा देण्याचा महत्त्वाचा टप्पा ओलांडला
गेल्या 24 तासांत, लसीच्या 46 लाख 57 हजारांहून अधिक मात्रा देण्यात आल्या
सध्याचा रोगमुक्ती दर 98.00% आहे; मार्च 2020 पासून आतापर्यंतचा उच्चांकी दर
गेल्या 24 तासांत देशात 18,132 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 0.67%
साप्ताहिक पॉझिटीव्हिटी दर  गेले 108 दिवस हा दर 3% पेक्षा कमी राहिला आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, गेल्या 24 तासांच्या कालावधीत, कोविड प्रतिबंधक लसीच्या 46,57,679 मात्रा देण्यात आल्यामुळे, देशातील कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 95 कोटींचा  महत्त्वाचा टप्पा ओलांडला आहे.
देशभरात 92,57,689 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे :
|
|
HCWs
|
|
1st Dose
|
|
1,03,75,239
|
|
2nd Dose
|
|
90,23,632
|
|
FLWs
|
|
1st Dose
|
|
1,83,58,791
|
|
2nd Dose
|
|
1,53,58,849
|
|
Age Group 18-44 years
|
|
1st Dose
|
|
38,42,48,233
|
|
2nd Dose
|
|
10,19,06,145
|
|
Age Group 45-59 years
|
|
1st Dose
|
|
16,55,10,602
|
|
2nd Dose
|
|
8,31,07,859
|
|
Over 60 years
|
|
1st Dose
|
|
10,45,16,927
|
|
2nd Dose
|
|
5,95,78,096
|
|
Total
|
|
95,19,84,373
गेल्या 24 तासांत 21,563 रुग्ण कोविड आजारातून बरे झाल्यामुळे देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,32,93,478
झाली आहे.
परिणामी, सध्या, देशातील रोगमुक्ती दर 98.00% आहे. मार्च 2020 पासून आतापर्यंतच्या कालावधीतील हा सर्वोच्च रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 106 दिवस, रोज नोंदल्या जाणाऱ्या नव्या कोविड बाधितांची संख्या 50,000 हून
कमी राखण्यात यश आले आहे.
गेल्या 24 तासांत, 18,132 नव्या कोविड रुग्णांची नोंद झाली. एका दिवसात नोंदल्या जाणाऱ्या कोविड रुग्णांची गेल्या 215 दिवसांतील ही सर्वात कमी रुग्णसंख्या आहे.
भारतातील कोविड सक्रीय रुग्णसंख्या आज 2,27,347 इतकी आहे, गेल्या 209 दिवसांतील ही सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या
एकूण कोविड बाधितांच्या संख्येच्या 0.67% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी असून गेल्या 24 तासांत देशात एकूण 10,35,797 चाचण्या करण्यात आल्या. देशात आतापर्यंत एकंदर 58 कोटी
36 लाखांहून अधिक  चाचण्या करण्यात आल्या.
देशभरात कोविड चाचण्या करण्याची क्षमता वाढविली जात आहे, साप्ताहिक पॉझिटीव्हिटी दर सध्या 1.53% असून गेले 108 दिवस हा दर 3%हून कमी राहिला आहे.
दैनंदिन पॉझिटीव्हिटी दर आज 1.75% इतका आहे. दैनंदिन पॉझिटीव्हिटी दर गेले सलग 42 दिवस 3% हून कमी आहे आणि गेले सलग 125 दिवस हा दर 5% हून कमी राहिला आहे.